Consolidated text: Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EØS-relevant tekst)\nEuropa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EØS-relevant tekst)\n02014L0040 — DA — 06.01.2015 — 001.002\n(EUT L 127 af 29.4.2014, s. 1)\nKOMMISSIONENS DELEGEREDE DIREKTIV 2014/109/EU EØS-relevant tekst af 10. oktober 2014\nBerigtigelse, EUT L 150, 17.6.2015, s. 24 (2014/40/EU)\n»tobak« : blade og andre naturlige, forarbejdede eller uforarbejdede dele af tobaksplanter, herunder ekspanderet og rekonstitueret tobak\n»pibetobak« : tobak, der kan forbruges via en forbrændingsproces, og som udelukkende er bestemt til brug i en pibe\n»rulletobak« : tobak, der kan anvendes til fremstilling af cigaretter af forbrugeren eller detailsalgssteder\n»tobaksvarer« : produkter, som kan anvendes, og som helt eller delvis består af tobak, uanset om den er genetisk modificeret\n»røgfri tobaksvare« : en tobaksvare, der ikke forbruges via en forbrændingsproces, herunder tyggetobak, tobak, der indtages nasalt, og tobak, der indtages oralt\n»tyggetobak« : en røgfri tobaksvare, som udelukkende er bestemt til at tygges\n»tobak, der indtages nasalt« : en røgfri tobaksvare, som kan forbruges via næsen\n»tobak, der indtages oralt« : alle tobaksprodukter, der er bestemt til oral indtagelse, med undtagelse af varer bestemt til at inhaleres eller tygges, og som helt eller delvis består af tobak i form af pulver eller fine partikler eller enhver kombination af disse former — navnlig varer i portionsbreve eller porøse breve\n»røgtobak« : tobaksvarer, som ikke er røgfrie tobaksvarer\n»cigaret« : en tobaksrulle, som kan forbruges via en forbrændingsproces og er nærmere defineret i artikel 3, stk. 1, i Rådets direktiv 2011/64/EU ( 14 )\n»cigar« : en tobaksrulle, som kan forbruges via en forbrændingsproces og er nærmere defineret i artikel 4, stk. 1, i direktiv 2011/64/EU\n»cigarillo« : en lille type cigar, nærmere defineret i artikel 8, stk. 1, i Rådets direktiv 2007/74/EF ( 15 )\n»vandpibetobak« : en tobaksvare, der kan anvendes i en vandpibe. I dette direktiv anses vandpibetobak for at være røgtobak. Hvis et produkt kan anvendes både gennem vandpiber og som rulletobak, anses det som rulletobak\n»ny kategori af tobaksvarer« :\nen tobaksvare, der\n»urtebaseret rygeprodukt« : et produkt baseret på planter, urter eller frugter, som ikke indeholder tobak, og som kan forbruges via en forbrændingsproces\n»elektronisk cigaret« : et produkt, der kan anvendes til forbrug af nikotinholdig damp gennem et mundstykke, eller dele af et sådant produkt, herunder en patron, en tank og en anordning uden patron eller tank. Elektroniske cigaretter kan være til engangsforbrug eller genopfyldelige ved hjælp af en genopfyldningsbeholder og en tank eller genlades med engangspatroner\n»genopfyldningsbeholder« : en beholder indeholdende en nikotinholdig væske, som kan anvendes til genopfyldning af en elektronisk cigaret\n»ingrediens« : tobak, et tilsætningsstof og ethvert andet stof eller element, der er til stede i en færdig tobaksvare eller relaterede produkter, herunder papir, filter, blæk, kapsler og klæbemiddel\n»nikotin« : nikotinalkaloider\n»tjære« : nikotinfrit anhydridt kondensat af ufiltreret røg\n»emissioner« : stoffer, der frigives, når tobak eller et relateret produkt anvendes efter hensigten, såsom stoffer, der findes i røg, eller stoffer, der frigives i forbindelse med brug af røgfrie tobaksvarer\n»grænseværdi« eller »grænseværdi for emissionsindholdet« : maksimumsgrænse, herunder også 0, for indholdet af et stof i en tobaksvare eller i emissionerne herfra målt i milligram\n»tilsætningsstof« : et andet stof end tobak, der tilsættes en tobaksvare, en enkeltpakning eller en eventuel ydre emballage\n»aromastof« : et tilsætningsstof, der giver duft og/eller smag\n»kendetegnende aroma« : en fremtrædende duft eller smag af andet end tobak, som er resultatet af et tilsætningsstof eller en kombination af tilsætningsstoffer, herunder blandt andet frugt, krydderier, urter, alkohol, slik, mentol eller vanilje, og som bemærkes før eller under forbruget af tobaksvaren\n»afhængighedsskabende egenskaber« : et stofs farmakologiske evne til at skabe afhængighed — en tilstand, der påvirker en persons evne til at styre sin adfærd, typisk ved at udløse en følelse af belønning eller dulme abstinenser\n»toksicitet« : den grad, hvori et stof kan forårsage skadelige virkninger på den menneskelige organisme, herunder virkninger, der indtræffer over tid, normalt efter gentagen eller vedvarende forbrug eller eksponering\n»væsentlig ændring i forholdene« : en stigning i salgsvolumen efter produktkategori på mindst 10 % i mindst fem medlemsstater baseret på salgsdata fremsendt i overensstemmelse med artikel 5, stk. 6, eller en stigning i udbredelsen af brugen af disse produkter i gruppen af forbrugere under 25 år på mindst fem procentpoint i mindst fem medlemsstater for den pågældende produktkategori baseret på den særlige Eurobarometerrapport 385 af maj 2012 eller tilsvarende undersøgelser af forbrugets omfang; en væsentlig ændring i forholdene anses under alle omstændigheder for ikke at være sket, hvis salgsvolumenet af produktkategorien i detailleddet ikke overstiger 2,5 % af det samlede salg af tobaksvarer på EU-plan\n»ydre emballage« : enhver emballage, som tobak eller relaterede produkter markedsføres i, og som omslutter en eller flere enkeltpakninger; gennemsigtigt indpakningsmateriale betragtes ikke som ydre emballage\n»enkeltpakning« : den mindste individuelle pakning af en tobaksvare eller et relateret produkt, der markedsføres\n»pung« : en enkeltpakning af rulletobak, enten i form af en rektangulær lomme med en flap, der dækker åbningen, eller i form af en opretstående pose\n»sundhedsadvarsel« : en advarsel vedrørende et produkts sundhedsskadelige virkninger eller andre uønskede konsekvenser ved forbrug heraf, herunder tekstadvarsler, kombinerede sundhedsadvarsler, generelle advarsler og informationsmeddelelser, som fastsat i dette direktiv\n»kombineret sundhedsadvarsel« : en sundhedsadvarsel, som består af en kombination af en tekstadvarsel og et tilhørende fotografi eller en tilhørende illustration, som fastsat i dette direktiv\n»fjernsalg på tværs af grænser« :\nfjernsalg til forbrugere, hvor forbrugeren på tidspunktet for bestilling af produktet fra et detailsalgssted befinder sig i en anden medlemsstat end den medlemsstat eller det tredjeland, hvor detailsalgsstedet er etableret; et detailsalgssted anses for at være etableret i en medlemsstat:\n»forbruger« : en fysisk person, der optræder med et formål, der ikke har forbindelse med vedkommendes virksomhed i forbindelse med handel, industri, håndværk eller liberale erhverv\n»alderskontrolsystem« : et IT-system, der entydigt bekræfter forbrugerens alder elektronisk i overensstemmelse med nationale krav\n»fabrikant« : enhver fysisk eller juridisk person, som fremstiller et produkt eller får et sådant produkt konstrueret eller fremstillet og markedsfører dette produkt under sit navn eller varemærke\n»import af tobak eller relaterede produkter« : indførsel på Unionens område af sådanne produkter, medmindre produkterne ved indførslen til Unionen underlægges en toldsuspensionsprocedure eller -ordning, samt frigivelse af produkterne fra en toldsuspensionsprocedure eller -ordning\n»importør af tobak eller relaterede produkter« : ejeren af eller en person med rådighedsret over tobak og relaterede produkter, der er blevet ført ind på Unionens område\n»markedsføring« : tilrådighedsstillelse af produkter, uafhængigt af deres fremstillingssted, til forbrugere i Unionen mod eller uden vederlag, herunder ved fjernsalg; i tilfælde af fjernsalg på tværs af grænser anses produktet for at være blevet markedsført i den medlemsstat, hvor forbrugeren befinder sig\n»detailsalgssted« : ethvert salgssted, hvor tobaksvarer markedsføres, eventuelt af en fysisk person.\nEmissionsindholdet i cigaretter, der markedsføres eller fremstilles i medlemsstaterne (»grænseværdier for emissionsindholdet«), må ikke være på mere end:\nKommissionen tillægges beføjelser til at vedtage delegerede retsakter i overensstemmelse med artikel 27 vedrørende reduktion af grænseværdierne for emissionsindholdet i stk. 1, når dette er nødvendigt på grundlag af internationalt vedtagne standarder.\nMedlemsstaterne meddeler Kommissionen de grænseværdier for emissionsindholdet, de måtte fastsætte for andre emissioner end de i stk. 1 omhandlede fra cigaretter og for emissioner fra andre tobaksvarer end cigaretter.\nKommissionen vedtager delegerede retsakter i overensstemmelse med artikel 27 for at indarbejde standarder, som parterne i FCTC eller WHO har aftalt vedrørende grænseværdier for emissionsindholdet for andre emissioner end de i stk. 1 omhandlede fra cigaretter og for emissioner fra andre tobaksvarer end cigaretter, i EU-retten.\nEmissionsindholdet af tjære, nikotin og kulilte i cigaretter måles efter ISO-standard 4387 (tjære), ISO-standard 10315 (nikotin) og ISO-standard 8454 (kulilte).\nDe i stk. 1 omhandlede målinger kontrolleres af laboratorier, som er godkendt af de kompetente myndigheder i medlemsstaterne og overvåges af disse.\nKommissionen tillægges beføjelser til at vedtage delegerede retsakter i overensstemmelse med artikel 27 vedrørende tilpasning af metoderne til måling af emissionsindholdet af tjære, nikotin og kulilte, når dette er nødvendigt på grundlag af den videnskabelige og tekniske udvikling eller internationalt vedtagne standarder.\nMedlemsstaterne meddeler Kommissionen de målemetoder, de måtte benytte til andre emissioner end de i stk. 3 omhandlede fra cigaretter og for emissioner fra andre tobaksvarer end cigaretter.\nKommissionen vedtager delegerede retsakter i overensstemmelse med artikel 27 for at indarbejde standarder, som parterne i FCTC eller WHO har aftalt vedrørende målemetoder, i EU-retten.\nMedlemsstaterne kan opkræve forholdsmæssige gebyrer fra fabrikanter og importører for kontrol af målingerne i denne artikels stk. 1.\nMedlemsstaterne pålægger fabrikanter og importører af tobaksvarer at indgive følgende oplysninger til deres kompetente myndigheder, opdelt efter handelsnavn og type:\nIngredienslisten, jf. stk. 1, litra a), skal ledsages af en erklæring om, hvorfor de pågældende ingredienser indgår i de pågældende tobaksvarer. Den nævnte liste skal også indeholde oplysninger om ingrediensernes status, herunder angivelse af, hvorvidt de er blevet registreret i henhold til Europa-Parlamentets og Rådets forordning (EF) nr. 1907/2006 ( 16 ) samt angivelse af deres klassificering i henhold til Europa-Parlamentets og Rådets forordning (EF) nr. 1272/2008 ( 17 ).\nListen, jf. stk. 1, litra a), skal desuden indeholde relevante toksikologiske oplysninger om disse ingredienser, i forbrændt elle uforbrændt form, afhængigt af hvad der er relevant, med særlig henvisning til deres virkninger for forbrugernes sundhed, og under hensyntagen blandt andet til eventuelle afhængighedsskabende virkninger.\nMedlemsstaterne sørger for, at oplysninger meddelt i henhold til denne artikels stk. 1 og artikel 6 gøres offentligt tilgængelige på et websted. Medlemsstaterne tager i forbindelse med offentliggørelsen af disse oplysninger behørigt hensyn til behovet for at beskytte forretningshemmeligheder. Medlemsstaterne pålægger fabrikanter og importører at specificere de oplysninger, som de anser for at udgøre forretningshemmeligheder, når de indsender oplysningerne i overensstemmelse med denne artikels stk. 1 og artikel 6.\nKommissionen fastlægger og, hvis det er nødvendigt, opdaterer ved hjælp af gennemførelsesretsakter standardformatet til brug ved meddelelse og tilgængeliggørelse af de i denne artikels stk. 1og 6 og artikel 6 omhandlede oplysninger. Disse gennemførelsesretsakter vedtages efter undersøgelsesproceduren i artikel 25, stk. 2.\nMedlemsstaterne pålægger fabrikanter og importører at fremlægge de interne og eksterne undersøgelser, som de har adgang til, i form markedsanalyser og undersøgelser af forskellige forbrugergruppers, herunder unges og nuværende rygeres, præferencer for så vidt angår ingredienser og emissioner samt resuméer af eventuelle markedsundersøgelser, som de gennemfører ved lancering af nye produkter. Medlemsstaterne pålægger endvidere fabrikanter og importører årligt at indberette deres salgsvolumen pr. mærke og type, angivet i antal cigaretter/cigarer/cigarillos eller i kg, og pr. medlemsstat, med start den 1. januar 2015. Medlemsstaterne tilvejebringer eventuelle andre data vedrørende salgsvolumen, der er til rådighed for dem.\nAlle data og oplysninger, der skal meddeles til og af medlemsstaterne i henhold til denne artikel og i henhold til artikel 6, fremlægges i elektronisk form. Medlemsstaterne opbevarer oplysningerne elektronisk og sørger for, at Kommissionen og de øvrige medlemsstater har adgang til disse oplysninger med henblik på dette direktivs anvendelse. Medlemsstaterne og Kommissionen sikrer, at forretningshemmeligheder og andre fortrolige oplysninger behandles fortroligt.\nMedlemsstaterne kan opkræve forholdsmæssige gebyrer af fabrikanter og importører for modtagelse, lagring, håndtering, analyse og offentliggørelse af oplysninger, som de modtager i henhold til denne artikel.\nI tillæg til de i artikel 5 fastsatte indberetningsforpligtelser gælder der udvidede indberetningsforpligtelser for visse tilsætningsstoffer, der er indeholdt i cigaretter og rulletobak, og som er omfattet af en prioriteret liste. Kommissionen vedtager gennemførelsesretsakter, hvormed den fastlægger og efterfølgende ajourfører en sådan prioriteret liste over tilsætningsstoffer. Denne liste skal indeholde tilsætningsstoffer,\nMedlemsstaterne pålægger fabrikanter eller importører af cigaretter og rulletobak, der indeholder et tilsætningsstof, som er opført på den prioriterede liste, jf. stk. 1, at udføre omfattende undersøgelser, der for hvert tilsætningsstof skal undersøge, om det\nDisse undersøgelser skal tage hensyn til den påtænkte anvendelse af de pågældende produkter og skal især undersøge de emissioner, der forårsages af den forbrændingsproces, der omfatter det pågældende tilsætningsstof. Undersøgelserne undersøger endvidere interaktionen af det pågældende tilsætningsstof med andre ingredienser, der er indeholdt i de pågældende produkter. Fabrikanter eller importører, der anvender det samme tilsætningsstof i deres tobaksvarer, kan foretage en fælles undersøgelse, når de bruger det pågældende tilsætningsstof i en sammenlignelig produktsammensætning.\nFabrikanter eller importører udarbejder en rapport om resultaterne af disse undersøgelser. Denne rapport skal indeholde et resumé og en omfattende oversigt, som samler den tilgængelige videnskabelige litteratur om det pågældende tilsætningsstof, og som sammenfatter interne data om virkningerne af tilsætningsstoffet.\nSmå og mellemstore virksomheder som defineret i Kommissionens henstilling 2003/361/EF ( 18 ) skal undtages fra forpligtelserne i denne artikel, såfremt en anden fabrikant eller importør udarbejder en rapport om det pågældende tilsætningsstof.\nMedlemsstaterne forbyder markedsføring af tobaksvarer med en kendetegnende aroma.\nKommissionen afgør ved hjælp af gennemførelsesretsakter efter anmodning fra en medlemsstat eller på eget initiativ, hvorvidt en tobaksvare er omfattet af stk. 1. Disse gennemførelsesretsakter vedtages efter undersøgelsesproceduren i artikel 25, stk. 2.\nKommissionen vedtager gennemførelsesretsakter om fastsættelse af fælles regler for de procedurer, der skal anvendes for at fastslå, hvorvidt en tobaksvare er omfattet af stk. 1. Disse gennemførelsesretsakter vedtages efter undersøgelsesproceduren i artikel 25, stk. 2.\nDer nedsættes et uafhængigt rådgivende panel på EU-plan. Medlemsstaterne og Kommissionen kan høre dette panel, inden de vedtager en foranstaltning i henhold til denne artikels stk. 1 og 2. Kommissionen vedtager gennemførelsesretsakter om fastsættelse af procedurer for panelets nedsættelse og arbejde.\nKommissionen tillægges beføjelse til at vedtage delegerede retsakter i overensstemmelse med artikel 27 vedrørende fastsættelse af grænseværdier for indholdet af visse tilsætningsstoffer eller den pågældende kombination af tilsætningsstoffer, der giver den kendetegnende aroma, når værdierne for indholdet eller koncentrationen af de pågældende tilsætningsstoffer eller kombinationen heraf har medført forbud i henhold til nærværende artikels stk. 1 i mindst tre medlemsstater.\nMedlemsstaterne forbyder markedsføring af tobaksvarer, der indeholder følgende tilsætningsstoffer:\nMedlemsstaterne forbyder markedsføring af tobaksvarer, der indeholder aromastoffer i deres bestanddele såsom filtre, papir, emballage, kapsler eller enhver teknisk funktion, der gør det muligt at ændre de pågældende tobaksvarers duft eller smag eller deres røgudviklingsintensitet. Filtre, papir og kapsler må ikke indeholde tobak eller nikotin.\nMedlemsstaterne sikrer, at bestemmelserne og betingelserne i forordning (EF) nr. 1907/2006 anvendes på tobaksvarer, i det omfang det er relevant.\nMedlemsstaterne forbyder, på grundlag af videnskabelig evidens, markedsføring af tobaksvarer, der indeholder tilsætningsstoffer i mængder, som ved forbrug væsentligt eller måleligt øger tobaksvarens toksiske eller afhængighedsskabende virkning eller CMR-egenskaber.\nKommissionen afgør ved hjælp af en gennemførelsesretsakt efter anmodning fra en medlemsstat eller på eget initiativ, hvorvidt en tobaksvare er omfattet af stk. 9. Disse gennemførelsesretsakter vedtages efter undersøgelsesproceduren i artikel 25, stk. 2, og skal være baseret på den seneste videnskabelige evidens.\nNår et tilsætningsstof eller en vis mængde heraf har vist sig at øge den toksiske eller afhængighedsskabende virkning af en tobaksvare, og dette har ført til forbud i henhold til denne artikels stk. 9 i mindst tre medlemsstater, tillægges Kommissionen beføjelse til at vedtage delegerede retsakter i overensstemmelse med artikel 27 vedrørende fastsættelse af maksimalværdier for indholdet af de pågældende tilsætningsstoffer. I så fald fastsættes maksimalværdien for indholdet til den laveste af de maksimalværdier, der førte til et af de nationale forbud, der er omhandlet i nærværende stykke.\nAndre tobaksvarer end cigaretter og rulletobak er undtaget fra forbuddene i stk. 1 og 7. Kommissionen vedtager delegerede retsakter i overensstemmelse med artikel 27 for at trække denne undtagelse tilbage for en bestemt produktkategori, hvis der sker en væsentlig ændring i forholdene som konstateret i en rapport fra Kommissionen.\nMedlemsstaterne og Kommissionen kan opkræve forholdsmæssige gebyrer af fabrikanter og importører for vurdering af, om en tobaksvare har en kendetegnende aroma, om der er anvendt forbudte tilsætningsstoffer eller aromastoffer, og om en tobaksvare indeholder tilsætningsstoffer i mængder, der væsentligt og måleligt øger tobaksvarens toksiske eller afhængighedsskabende virkning eller dens CMR-egenskaber.\nFor så vidt angår tobaksvarer med en kendetegnende aroma, der har et salgsvolumen i Unionen på 3 % eller mere inden for en bestemt produktkategori, finder bestemmelserne i denne artikel anvendelse fra den 20. maj 2020.\nDenne artikel finder ikke anvendelse på tobak, der indtages oralt.\nHver enkeltpakning og eventuel ydre emballage om en tobaksvare skal være forsynet med sundhedsadvarslerne omhandlet i dette kapitel på det eller de officielle sprog i den medlemsstat, hvor produktet markedsføres.\nSundhedsadvarsler skal dække hele det areal på enkeltpakningen eller den ydre emballage, der er forbeholdt dem, og de må ikke kommenteres, omformuleres eller være omfattet af henvisninger af nogen art.\nMedlemsstaterne sikrer, at sundhedsadvarslerne på en enkeltpakning og eventuel ydre emballage er påtrykt på en sådan måde, at de ikke kan fjernes eller slettes og er fuldt synlige, herunder at de ikke er helt eller delvist skjult eller brydes af banderoler, prismærkater, sikkerhedsfeatures, indpakningsmateriale, omslag, æsker/kasser eller andre elementer, når tobaksvaren markedsføres. På enkeltpakninger af andre tobaksvarer end cigaretter og rulletobak i punge kan sundhedsadvarslerne påklæbes ved hjælp af mærkater, hvis disse ikke kan fjernes. Sundhedsadvarslerne skal forblive intakte ved åbning af enkeltpakningen, undtagen på pakninger med et flip-top-låg, hvor sundhedsadvarslerne må brydes ved åbning af pakken, men kun på en måde, der sikrer den grafiske integritet og synligheden af teksten, fotografierne og rygestopoplysningerne.\nSundhedsadvarslerne må på ingen måde skjule eller være anbragt på tværs af banderoler, prismærkater, følge- og sporingsmærker eller sikkerhedsfeatures på enkeltpakningerne.\nDe i artikel 9, 10, 11 og 12 omhandlede sundhedsadvarslers dimensioner beregnes i forhold til den pågældende overflade, når pakningen er lukket.\nSundhedsadvarsler skal være omkranset af en sort kant med en bredde på 1 mm inden for det overfladeareal, der er forbeholdt disse advarsler, med undtagelse af sundhedsadvarsler i medfør af artikel 11.\nNår en sundhedsadvarsel tilpasses i henhold til artikel 9, stk. 5, artikel 10, stk. 3, og artikel 12, stk. 3, sikrer Kommissionen, at den er faktuel, eller at medlemsstaterne har valget mellem to advarsler, hvoraf den ene er faktuel.\nBilleder af enkeltpakninger og eventuel ydre emballage, der henvender sig til forbrugere i Unionen, skal være i overensstemmelse med bestemmelserne i dette kapitel.\nHver enkeltpakning og eventuel ydre emballage om røgtobak skal være forsynet med en af følgende generelle advarsler:\nHver enkeltpakning og eventuel ydre emballage om røgtobak skal være forsynet med følgende informationsmeddelelse:\nFor så vidt angår cigaretpakninger og rulletobak i kasseformede pakninger skal den generelle advarsel være anbragt på den nederste del af et af sidearealerne af enkeltpakningerne, og informationsmeddelelsen skal være anbragt på den nederste del af det andet sideareal. Disse sundhedsadvarsler skal være mindst 20 mm i bredden.\nDen generelle advarsel og informationsmeddelelsen, jf. stk. 1 og 2, skal være\nKommissionen tillægges beføjelse til at vedtage delegerede retsakter i overensstemmelse med artikel 27 vedrørende tilpasning af ordlyden af den i stk. 2 omhandlede informationsmeddelelse til den videnskabelige udvikling og udviklingen på markedet.\nKommissionen fastlægger ved hjælp af gennemførelsesretsakter den nøjagtige placering af den generelle advarsel og informationsmeddelelsen for rulletobak i punge under hensyntagen til pungenes forskellige former.\nHver enkeltpakning og eventuel ydre emballage om røgtobak skal være forsynet med kombinerede sundhedsadvarsler. De kombinerede sundhedsadvarsler skal:\nvære gengivet i overensstemmelse med det format, det layout, den udformning og de proportioner, der er fastsat af Kommissionen i henhold til stk. 4\nDe kombinerede sundhedsadvarsler inddeles i tre sæt, jf. bilag II, og hvert sæt skal anvendes i et givent år og udskiftes med det næste sæt det følgende år. Medlemsstaterne sikrer, at visningen af hver enkelt kombineret sundhedsadvarsel, som kan anvendes i et givent år, så vidt muligt er talmæssigt ligeligt fordelt på hvert tobaksmærke.\nKommissionen tillægges beføjelse til at vedtage delegerede retsakter i overensstemmelse med artikel 27 vedrørende:\nKommissionen fastlægger ved hjælp af gennemførelsesretsakter de tekniske specifikationer for de kombinerede sundhedsadvarslers layout, udformning og form, idet der tages hensyn til forskellige pakningsformer.\nMedlemsstaterne kan undtage røgtobak bortset fra cigaretter, rulletobak og vandpibetobak fra kravet om påføring af den i artikel 9, stk. 2, omhandlede informationsmeddelelse og de i artikel 10 omhandlede kombinerede sundhedsadvarsler. For sådanne produkter skal hver enkeltpakning og eventuel ydre emballage i så fald ud over den i artikel 9, stk. 1, omhandlede generelle advarsel være forsynet med en af tekstadvarslerne som opført i bilag I. Den i artikel 9, stk. 1, omhandlede generelle advarsel skal omfatte rygestopoplysninger, jf. artikel 10, stk. 1, litra b).\nDen i stk. 1 omhandlede generelle advarsel skal dække 30 % af den relevante overflade på enkeltpakningen og eventuel ydre emballage. Denne procentsats forhøjes til 32 % i medlemsstater med to officielle sprog og til 35 % i medlemsstater med mere end to officielle sprog.\nDen i stk. 1 omhandlede tekstadvarsel skal dække 40 % af den relevante overflade på enkeltpakningen og eventuel ydre emballage. Denne procentsats forhøjes til 45 % i medlemsstater med to officielle sprog og til 50 % i medlemsstater med mere end to officielle sprog.\nHvis de i stk. 1 omhandlede sundhedsadvarsler skal fremgå på en overflade, der er større end 150 cm2, skal advarslerne dække en overflade på 45 cm2. Den pågældende overflade forøges til 48 cm2 i medlemsstater med to officielle sprog og til 52,5 cm2 i medlemsstater med mere end to officielle sprog.\nDe i stk. 1 omhandlede sundhedsadvarsler skal opfylde kravene i artikel 9, stk. 4. Sundhedsadvarslernes tekst skal være parallel med hovedteksten på den overflade, der er forbeholdt disse advarsler.\nKommissionen vedtager delegerede retsakter i overensstemmelse med artikel 27 for at fjerne muligheden for at indrømme undtagelser for en af de særlige produktkategorier, der er omhandlet i stk. 1, hvis der sker en væsentlig ændring i forholdene som konstateret i en rapport fra Kommissionen vedrørende den pågældende produktkategori.\nHver enkeltpakning og eventuel ydre emballage om røgfrie tobaksvarer skal være forsynet med følgende sundhedsadvarsel:\nDen i stk. 1 omhandlede sundhedsadvarsel skal opfylde kravene i artikel 9, stk. 4. Sundhedsadvarslernes tekst skal være parallel med hovedteksten på den overflade, der er forbeholdt disse advarsler.\nKommissionen tillægges beføjelse til at vedtage delegerede retsakter i overensstemmelse med artikel 27 vedrørende tilpasning af sundhedsadvarslens affattelse, jf. stk. 1, til den videnskabelige udvikling.\nMærkningen af en enkeltpakning og eventuel ydre emballage og selve tobaksvaren må ikke indeholde noget element eller træk, som:\nEnkeltpakningerne og eventuel ydre emballage må ikke give indtryk af økonomiske fordele ved at indeholde trykte kuponer, der tilbyder rabatter, gratis uddeling, »to-for-én«-tilbud eller andre lignende tilbud.\nDe elementer og træk, der er forbudte i henhold til stk. 1 og 2, kan omfatte, men er ikke begrænset til, tekst, symboler, navne, varemærker, figurer eller andre tegn.\nEnkeltpakninger med cigaretter skal være kasseformet. Enkeltpakninger med rulletobak skal være kasseformet eller cylindrisk eller have form som en pung. En enkeltpakning med cigaretter skal indeholde mindst 20 cigaretter. En enkeltpakning med rulletobak skal indeholde tobak, der vejer mindst 30 g.\nEn enkeltpakning med cigaretter kan være fremstillet af karton eller et blødt materiale og må ikke have en åbning, der kan lukkes eller forsegles igen efter første åbning, bortset fra flip-top-låg og klapæsker med et hængslet låg. For så vidt angår flip-top-låg og hængslede låg må låget kun være hængslet på enkeltpakningens bagside.\nMedlemsstaterne sikrer, at alle enkeltpakninger med tobaksvarer er mærket med et entydigt identitetsmærke. Entydige identitetsmærker skal, med henblik på at sikre deres integritet, være påtrykt eller anbragt på en sådan måde, at de ikke kan fjernes eller slettes, og de må ikke være skjult eller brudt, heller ikke af banderoler eller prismærkater eller ved åbning af enkeltpakningen. For så vidt angår tobaksvarer fremstillet uden for Unionen gælder kravene i denne artikel kun for produkter, der er bestemt for eller markedsføres på EU-markedet.\nDet entydige identitetsmærke skal gøre det muligt at bestemme følgende:\nOplysningerne omhandlet i stk. 2, litra a), b), c), d), e), f), g) og i givet fald h) skal indgå i det entydige identitetsmærke.\nMedlemsstaterne sikrer, at oplysningerne i stk. 2, litra i), j) og k) er tilgængelige elektronisk via et link til det entydige identitetsmærke.\nMedlemsstaterne sikrer, at alle økonomiske aktører, der er involveret i handel med tobaksvarer, fra fabrikanten til den sidste økonomiske aktør inden det første detailsalgssted, registrerer alle enkeltpakninger, der kommer i deres besiddelse, samt alle mellemliggende flytninger og den endelige flytning af enkeltpakningerne væk fra deres besiddelse. Denne forpligtelse kan opfyldes ved mærkning og registrering af den samlede emballage såsom kartonner, mastercases eller paller, forudsat at det fortsat er muligt at spore alle enkeltpakningerne.\nMedlemsstaterne sikrer, at alle fysiske og juridiske personer, der indgår i forsyningskæden for tobaksvarer, fører fuldstændige og nøjagtige registre over alle relevante transaktioner.\nMedlemsstaterne sikrer, at tobaksvarefabrikanter stiller det udstyr, der er nødvendigt til registrering af tobaksvarer, der købes, sælges, oplagres, transporteres eller på anden måde håndteres, til rådighed for alle økonomiske aktører, der er involveret i handel med tobaksvarer, fra fabrikanten til den sidste økonomiske aktør inden det første detailsalgssted, herunder importører, lagerfaciliteter og transportvirksomheder. Udstyret skal kunne læse og overføre de registrerede data elektronisk til en datalagerfacilitet i medfør af stk. 8.\nMedlemsstaterne sikrer, at fabrikanter og importører af tobaksvarer indgår aftaler om lagring af data med en uafhængig tredjepart, med henblik på administration af datalagerfaciliteten for alle relevante data. Datalagerfaciliteten skal fysisk være placeret på Unionens område. Tredjepartens egnethed, især hvad angår dennes uafhængighed og tekniske kapacitet, samt aftalen om lagring af data skal godkendes af Kommissionen.\nRegistrerede data må ikke ændres eller slettes af en økonomisk aktør, der er involveret i handel med tobaksvarer.\nMedlemsstaterne sikrer, at personoplysninger kun behandles i overensstemmelse med de regler og garantier, der er fastsat ved direktiv 95/46/EF.\nKommissionen fastlægger ved hjælp af gennemførelsesretsakter\nKommissionen tillægges beføjelse til at vedtage delegerede retsakter i overensstemmelse med artikel 27 vedrørende fastlæggelse af nøgleelementerne i aftalerne om lagring af data, jf. nærværende artikels stk. 8, f.eks. deres varighed, muligheder for forlængelse, påkrævet ekspertise eller fortrolighed, herunder løbende tilsyn og evaluering af disse aftaler.\nStk. 1-10 finder anvendelse på cigaretter og rulletobak fra den 20. maj 2019 og på andre tobaksvarer end cigaretter og rulletobak fra den 20. maj 2024.\nMedlemsstaterne kræver, at alle enkeltpakninger med tobaksvarer, der markedsføres, foruden det entydige identitetsmærke, der er omhandlet i artikel 15, er forsynet med en sikkerhedsfeature, der er sikret mod manipulation, og som består af synlige og usynlige elementer. Sikkerhedsfeaturen skal være påtrykt eller anbragt på en sådan måde, at den ikke kan fjernes eller slettes og på ingen måde er skjult eller brydes, heller ikke af banderoler eller prismærkater eller andre elementer, der er påkrævet i henhold til lovgivningen.\nKommissionen fastlægger ved hjælp af gennemførelsesretsakter tekniske standarder for sikkerhedsfeatures og eventuel regelmæssig udskiftning heraf samt tilpasning af standarderne i overensstemmelse med den videnskabelige udvikling, udviklingen på markedet og den tekniske udvikling.\nStk. 1 finder anvendelse på cigaretter og rulletobak fra den 20. maj 2019 og på andre tobaksvarer end cigaretter og rulletobak fra den 20. maj 2024.\nMedlemsstaterne kan forbyde fjernsalg på tværs af grænser af tobaksvarer til forbrugere. Medlemsstaterne skal samarbejde med henblik på at forbygge et sådant salg. Detailsalgssteder, der driver fjernsalg på tværs af grænser af tobaksvarer, må ikke levere sådanne varer til forbrugere i medlemsstater, hvor et sådant salg er forbudt. Medlemsstater, som ikke forbyder et sådant salg, skal kræve, at detailsalgssteder, der agter at drive fjernsalg på tværs af grænser til forbrugere i Unionen, lader sig registrere hos de kompetente myndigheder i den medlemsstat, hvor detailsalgsstedet er etableret, og i den medlemsstat, hvor forbrugerne eller de potentielle forbrugere befinder sig. Detailsalgssteder etableret uden for Unionen skal registreres hos de kompetente myndigheder i den medlemsstat, hvor forbrugerne eller de potentielle forbrugere befinder sig. Alle detailhandelssteder, der agter at drive fjernsalg på tværs af grænser, skal ved registreringen som minimum forelægge de kompetente myndigheder følgende oplysninger:\nDe kompetente myndigheder i medlemsstaterne sikrer, at forbrugerne har adgang til listen over alle detailsalgssteder, der er registreret hos dem. Når medlemsstaterne giver adgang til den nævnte liste, sikrer de, at de regler og garantier, der er fastsat ved direktiv 95/46/EF, overholdes. Et detailsalgssted kan først begynde at markedsføre tobaksvarer ved fjernsalg på tværs af grænser, når de har modtaget bekræftelse for deres registrering hos den relevante kompetente myndighed.\nBestemmelsesmedlemsstaten for tobaksvarer, der sælges ved fjernsalg på tværs af grænser, kan, hvis det er nødvendigt for at sikre overensstemmelse med og lette håndhævelsen af reglerne, kræve, at detailsalgsstedet, der forestår leveringen, udpeger en fysisk person, som, inden tobaksvarerne når ud til forbrugeren, skal være ansvarlig for at kontrollere, at de overholder de nationale bestemmelser, der er vedtaget i bestemmelsesmedlemsstaten i henhold til dette direktiv.\nDetailsalgssteder, der driver fjernsalg på tværs af grænser, skal drive et alderskontrolsystem, hvormed det på salgstidspunktet kontrolleres, at den forbruger, der køber produktet, har den mindstealder, der er fastsat i bestemmelsesmedlemsstatens nationale lovgivning. Detailsalgsstedet eller den fysiske person udpeget i henhold til stk. 3 skal give de kompetente myndigheder i den pågældende medlemsstat nærmere oplysninger om alderskontrolsystemet og en beskrivelse af, hvordan det anvendes.\nDetailsalgssteder må kun behandle personoplysninger om forbrugeren i overensstemmelse med direktiv 95/46/EF, og disse oplysninger må ikke videregives til tobaksvarefabrikanten eller andre virksomheder i samme koncern eller til andre tredjeparter. Personoplysninger må ikke anvendes eller videregives til andre formål end det pågældende køb. Dette gælder også, hvis detailhandelsstedet udgør en del af en tobaksvarefabrikant.\nMedlemsstaterne pålægger fabrikanter og importører af nye kategorier af tobaksvarer at indgive en anmeldelse til de kompetente myndigheder i medlemsstaterne af ethvert sådant produkt, som de agter at markedsføre på det pågældende nationale marked. Anmeldelsen skal indgives elektronisk seks måneder før den påtænkte markedsføring. Den skal ledsages af en detaljeret beskrivelse af den pågældende nye kategori af tobaksvarer samt brugsanvisning og oplysninger om ingredienser og emissioner i overensstemmelse med artikel 5. Fabrikanter og importører, der indgiver anmeldelse af en ny kategori af tobaksvarer, skal også give de kompetente myndigheder:\nMedlemsstaterne pålægger fabrikanter og importører af nye kategorier af tobaksvarer at fremsende alle nye eller ajourførte oplysninger om undersøgelser, forskning eller andre oplysninger som omhandlet i stk. 1, litra a), b) og c), til deres kompetente myndigheder. Medlemsstaterne kan pålægge fabrikanter eller importører af nye kategorier af tobaksvarer at udføre yderligere test eller fremlægge supplerende oplysninger. Medlemsstaterne giver Kommissionen adgang til alle oplysninger, som de modtager i henhold til denne artikel.\nMedlemsstaterne kan indføre en godkendelsesordning for nye kategorier af tobaksvarer. Medlemsstaterne kan opkræve forholdsmæssige gebyrer af fabrikanter og importører for denne godkendelse.\nNye kategorier af tobaksvarer, der markedsføres, skal overholde kravene i dette direktiv. Hvilke af bestemmelserne i dette direktiv, der finder anvendelse på nye kategorier af tobaksvarer, afhænger af, om de pågældende produkter falder ind under definitionen af en røgfri tobaksvare eller af røgtobak.\nMedlemsstaterne sikrer, at elektroniske cigaretter og genopfyldningsbeholdere kun markedsføres, hvis de overholder dette direktiv og al anden relevant EU-lovgivning.\nFabrikanter og importører af elektroniske cigaretter og genopfyldningsbeholdere indgiver en anmeldelse til de kompetente nationale myndigheder i medlemsstaterne af ethvert sådant produkt, som de agter at markedsføre. Anmeldelsen indgives elektronisk seks måneder før den påtænkte markedsføring. For elektroniske cigaretter og genopfyldningsbeholdere, der allerede markedsføres den 20. maj 2016, indgives anmeldelsen senest seks måneder efter den pågældende dato. Der indgives en ny anmeldelse for hver substantiel ændring af produktet.\naudiovisuel kommerciel kommunikation, der er omfattet af Europa-Parlamentets og Rådets direktiv 2010/13/EU ( 19 ), er forbudt for elektroniske cigaretter og genopfyldningsbeholdere\nArtikel 18 i dette direktiv finder anvendelse på fjernsalg på tværs af grænser af elektroniske cigaretter og genopfyldningsbeholdere.\nMedlemsstaterne pålægger fabrikanter og importører af elektroniske cigaretter og genopfyldningsbeholdere hvert år til de kompetente myndigheder at indsende:\nMedlemsstaterne sikrer, at oplysninger modtaget i henhold til stk. 2 gøres offentligt tilgængelige på et websted. Medlemsstaterne tager ved offentliggørelsen af disse oplysninger behørigt hensyn til behovet for beskyttelse af forretningshemmeligheder.\nMedlemsstaterne pålægger fabrikanter, importører og distributører af elektroniske cigaretter og genopfyldningsbeholdere at etablere og opretholde et system til indsamling af oplysninger om alle formodede sundhedsskadelige virkninger af disse produkter.\nKommissionen aflægger rapport til Europa-Parlamentet og Rådet om de potentielle risici for folkesundheden ved anvendelse af genopfyldelige elektroniske cigaretter senest den 20. maj 2016 og derefter, når det er hensigtsmæssigt.\nI de tilfælde, hvor elektroniske cigaretter og genopfyldningsbeholdere opfylder kravene i denne artikel, og en kompetent myndighed konstaterer eller har rimelig grund til at tro, at bestemte elektroniske cigaretter eller genopfyldningsbeholdere eller en type elektroniske cigaretter eller genopfyldningsbeholdere vil kunne udgøre en alvorlig risiko for menneskers sundhed, kan myndigheden træffe passende midlertidige foranstaltninger. Den underretter straks Kommissionen og de kompetente myndigheder i de øvrige medlemsstater om de foranstaltninger, der er truffet, og om eventuelle baggrundsdata. Kommissionen afgør snarest muligt efter at have modtaget disse oplysninger, om de midlertidige foranstaltninger er berettigede. Kommissionen informerer den pågældende medlemsstat om sine konklusioner, så medlemsstaten kan træffe passende opfølgningsforanstaltninger.\nKommissionen tillægges beføjelse til at vedtage delegerede retsakter i overensstemmelse med artikel 27 vedrørende tilpasning af sundhedsadvarslens affattelse i denne artikels stk. 4, litra b). Når en sundhedsadvarsel tilpasses, sikrer Kommissionen, at den er faktuel.\nKommissionen fastsætter ved hjælp af gennemførelsesretsakter et fælles format for anmeldelsen omhandlet i stk. 2 og de tekniske standarder for genopfyldningsmekanismen omhandlet i stk. 3, litra g).\nHver enkeltpakning og eventuel ydre emballage om urtebaserede rygeprodukter skal være forsynet med følgende sundhedsadvarsel:\nSundhedsadvarslen skal være trykt på den ydre overflade på forsiden og bagsiden af enkeltpakningen (den udvendige overflade) og på eventuel ydre emballage.\nSundhedsadvarslen skal opfylde kravene i artikel 9, stk. 4. Den skal dække 30 % af arealet af den pågældende overflade på enkeltpakningen og af eventuel ydre emballage. Denne procentsats forhøjes til 32 % i medlemsstater med to officielle sprog og til 35 % i medlemsstater med mere end to officielle sprog.\nEnkeltpakninger og eventuel ydre emballage om urtebaserede rygeprodukter må ikke indeholde elementer eller træk som fastsat i artikel 13, stk. 1, litra a), b) og d), og må ikke være forsynet med angivelser af, at produktet er frit for tilsætningsstoffer eller aromastoffer.\nMedlemsstaterne pålægger fabrikanter og importører af urtebaserede rygeprodukter at indgive en liste til de kompetente myndigheder over alle de ingredienser, og mængden heraf, som anvendes ved fremstillingen af sådanne produkter, opdelt efter handelsnavn og type. Fabrikanter eller importører skal desuden underrette de kompetente myndigheder i de pågældende medlemsstater, når sammensætningen af et produkt ændres på en måde, der påvirker de oplysninger, der fremlægges i henhold til denne artikel. De i henhold til denne artikel påkrævede oplysninger skal indgives, inden et nyt eller ændret urtebaseret rygeprodukt markedsføres.\nMedlemsstaterne sikrer, at oplysninger meddelt i henhold til stk. 1 gøres offentligt tilgængelige på et websted. Medlemsstaterne tager ved offentliggørelsen af de pågældende oplysninger behørigt hensyn til behovet for at beskytte forretningshemmeligheder. De økonomiske aktører skal angive nøjagtig, hvilke oplysninger de anser for at udgøre en forretningshemmelighed.\nMedlemsstaterne sikrer, at fabrikanter og importører af tobak og relaterede produkter giver Kommissionen og de kompetente myndigheder i medlemsstaterne fuldstændige og korrekte oplysninger i henhold til dette direktiv og inden for de heri fastsatte tidsfrister. Forpligtelsen til at fremlægge de krævede oplysninger påhviler primært fabrikanten, hvis fabrikanten er etableret i Unionen. Forpligtelsen til at fremlægge de krævede oplysninger påhviler primært importøren, hvis fabrikanten er etableret uden for Unionen, og importøren er etableret i Unionen. Forpligtelsen til at fremlægge de krævede oplysninger påhviler fabrikanten og importøren i fællesskab, hvis de begge er etableret uden for Unionen.\nMedlemsstaterne sikrer, at tobak og relaterede produkter, der ikke er i overensstemmelse med dette direktiv, herunder gennemførelsesretsakter og delegerede retsakter vedtaget i henhold hertil, ikke markedsføres. Medlemsstaterne sikrer, at tobak og relaterede produkter ikke markedsføres, hvis indberetningsforpligtelserne i dette direktiv ikke overholdes.\nMedlemsstaterne fastsætter regler for sanktioner, der skal anvendes ved overtrædelse af de nationale bestemmelser, der er vedtaget i medfør af dette direktiv, og træffer alle nødvendige foranstaltninger til at sikre, at disse sanktioner håndhæves. Sanktionerne skal være effektive, stå i rimeligt forhold til overtrædelsen og have afskrækkende virkning. Eventuelle finansielle administrative sanktioner, der kan pålægges som følge af en forsætlig overtrædelse, kan være af en sådan størrelse, at de udligner de økonomiske fordele, der tilstræbes med overtrædelsen.\nDe kompetente myndigheder i medlemsstaterne samarbejder med hinanden og med Kommissionen med henblik på at sikre, at dette direktiv anvendes korrekt og håndhæves på behørig vis, og sender hinanden alle de oplysninger, som er nødvendige for at sikre, at dette direktiv anvendes på ensartet måde.\nMedlemsstaterne må ikke af hensyn vedrørende aspekter, der er omfattet af dette direktiv, jf. dog denne artikels stk. 2 og 3, forbyde eller begrænse markedsføringen af tobak eller relaterede produkter, der er i overensstemmelse med dette direktiv.\nDette direktiv berører ikke en medlemsstats ret til at opretholde eller indføre yderligere krav, som finder anvendelse på alle produkter, der markedsføres i medlemsstaten, i forbindelse med standardiseringen af tobaksvarers emballage, når det er berettiget af hensyn til folkesundheden, idet der tages hensyn til det høje sundhedsbeskyttelsesniveau, der sikres med dette direktiv. Sådanne foranstaltninger skal stå i rimeligt forhold til målet og må ikke udgøre et middel til vilkårlig forskelsbehandling eller en skjult begrænsning af samhandelen mellem medlemsstaterne. Disse foranstaltninger meddeles til Kommissionen sammen med begrundelsen for at opretholde eller indføre dem.\nEn medlemsstat kan også forbyde en bestemt kategori af tobaksvarer eller relaterede produkter på grund af de særlige forhold i den pågældende medlemsstat, hvis bestemmelserne er berettiget på grund af behovet for at beskytte folkesundheden, idet der tages hensyn til det høje sundhedsbeskyttelsesniveau, der sikres med dette direktiv. Sådanne nationale bestemmelser meddeles til Kommissionen sammen med begrundelsen for at indføre dem. Kommissionen godkender eller forkaster inden for seks måneder efter at have modtaget meddelelsen omhandlet i dette stykke de nationale bestemmelser efter, under hensyntagen til det høje sundhedsbeskyttelsesniveau, der sikres med dette direktiv, at have efterprøvet, hvorvidt de er begrundede, nødvendige og står i rimeligt forhold til målet, og om de er et middel til vilkårlig forskelsbehandling eller en skjult begrænsning af samhandelen mellem medlemsstaterne. Hvis Kommissionen ikke har truffet nogen afgørelse inden for denne periode på seks måneder, betragtes de nationale bestemmelser som godkendt.\nKommissionen bistås af et udvalg. Dette udvalg er et udvalg som omhandlet i forordning (EU) nr. 182/2011.\nNår udvalgets udtalelse indhentes ved en skriftlig procedure, afsluttes proceduren uden noget resultat, hvis formanden for udvalget træffer beslutning herom, eller et simpelt flertal af udvalgsmedlemmerne anmoder herom, inden for tidsfristen for afgivelse af udtalelsen.\nBeføjelsen til at vedtage delegerede retsakter, jf. artikel 3, stk. 2 og 4, artikel 4, stk. 3 og 5, artikel 7, stk. 5, 11 og 12, artikel 9, stk. 5, artikel 10, stk. 3, artikel 11, stk. 6, artikel 12, stk. 3, artikel 15, stk. 12, og artikel 20, stk. 11 og 12, tillægges Kommissionen for en periode på fem år fra den 19. maj 2014. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.\nDen i artikel 3, stk. 2 og 4, artikel 4, stk. 3 og 5, artikel 7, stk. 5, 11 og 12, artikel 9, stk. 5, artikel 10, stk. 3, artikel 11, stk. 6, artikel 12, stk. 3, artikel 15, stk. 12, og artikel 20, stk. 11 og 12, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.\nEn delegeret retsakt vedtaget i henhold til artikel 3, stk. 2 og 4, artikel 4, stk. 3 og 5, artikel 7, stk. 5, 11 og 12, artikel 9, stk. 5, artikel 10, stk. 3, artikel 11, stk. 6, artikel 12, stk. 3, artikel 15, stk. 12, og artikel 20, stk. 11 og 12, træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.\nSenest fem år efter den 20. maj 2016 og derefter, når det er nødvendigt, forelægger Kommissionen Europa-Parlamentet, Rådet, Det Europæiske Økonomiske og Sociale Udvalg og Regionsudvalget en rapport om anvendelsen af dette direktiv.\nKommissionen angiver i rapporten især de elementer i direktivet, der bør revideres eller tilpasses som følge af den videnskabelige og tekniske udvikling, herunder udviklingen af internationalt vedtagne regler og standarder for tobak og relaterede produkter. Kommissionen skal navnlig være opmærksom på:\nRapporten skal følges op af forslag til ændring af dette direktiv, som Kommissionen skønner nødvendige med henblik på at tilpasse det til udviklingen inden for tobak og relaterede produkter, i det omfang det er nødvendigt for det indre markeds rette funktion, og tage hensyn til ny udviklinger baseret på videnskabelige kendsgerninger og udviklingen inden for internationalt vedtagne standarder for tobak og relaterede produkter.\nMedlemsstaterne sætter de nødvendige love og administrative bestemmelser i kraft for at efterkomme dette direktiv senest den 20. maj 2016. De meddeler straks Kommissionen teksten til disse love og bestemmelser.\nDisse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De skal ligeledes indeholde oplysning om, at henvisninger i gældende love og administrative bestemmelser til det direktiv, der ophæves ved nærværende direktiv, gælder som henvisninger til nærværende direktiv. De nærmere regler for henvisningen og for affattelsen af den nævnte oplysning fastsættes af medlemsstaterne.\nMedlemsstaterne meddeler Kommissionen teksten til de vigtigste nationale love og bestemmelser, som de vedtager på det område, der er omfattet af dette direktiv.\nBilledsamling (med kombinerede sundhedsadvarsler)


Sådan kommer du i gang med Bluetooth\nHvordan kan du gøre din Swamp Cooler lugt godt?\nBredbånd vs højhastigheds internetforbindelse\nSådan opsættes Wi-Fi\nHvordan er spyware forskellig fra virus?\nPlacer RJ-45-enden (den store konnektor) i routersporet, der er markeret med 'Telco' og RJ-11-enden (den lille ende) i dataporten på en væg jack eller DSL-modem.\nSlut router til en computer med et Ethernet-kabel. Placer den ene ende af et Ethernet-kabel i slotten, der er mærket 'Ethernet Port 1' i routeren og den anden ende i den relevante slot på en bærbar eller stationær computer.\nVælg 'Command Prompt' fra menuen 'Start', og skriv 'ping 192.168.1.1'. Dette er standard gateway tildelt Netopia 4622 routere. Hvis routeren er funktionel, og alle kabler er blevet tilsluttet korrekt, vil svaret være fire linjer med 'Svar fra 192.168.1.1'. Hvis routeren ikke fungerer korrekt, eller hvis der er et forbindelsesproblem, bliver svaret 'Request timed out.' I dette tilfælde skal du kontrollere, at der er et grønt lys over Ethernet-porten, der er tilsluttet computeren, og at alle ledninger er korrekt placeret.\nTelnet ind i router til at udføre en indledende opsætning. Skriv 'Telnet 192.168.1.1' på skærmen Kommandoprompt. Dette giver dig adgang til routeren.\nPing din internetudbyderes Domain Name Servers for at etablere forbindelse til internettet. Vælg Netopia routerens hovedmenu ved at vælge 'Utilities u0026 Diagnostics,' og vælg derefter 'Ping'. Indtast IP-adressen på din internetudbyderes domænenavne og tryk på 'Enter'. Når du modtager en besked, der viser at du modtager pakker, skal du åbne et internetbrowservindue og prøve at browse.\nNår du oprindeligt opretter en Netopia 4622 - XL Router, er det vigtigt at forbinde en enkelt computer direkte til routeren. Dette gør det muligt for netværksadministratoren at sikre, at forbindelsen fungerer, før forbindelsen til hele netværket udvides. Denne Netopia-router er kompatibel med en TCP / IP 10/100 Base T Ethernet-adapter, som er standard på både stationære og bærbare computere, der sælges fra 2010. Ældre computere kræver, at denne komponent installeres manuelt.


Superhelte, og lad os endelig være uenige... - SERIELAND - fordi vi elsker tegneserier\nIndlæg af Berti Stravonsky » 14. jan 2019, 14:29\nIndlæg af Asger Pedersen » 14. jan 2019, 16:57\nIndlæg af smfan » 14. jan 2019, 17:30\nIndlæg af ovemunk » 14. jan 2019, 19:36\nsmfan skrev: Det, der i første omgang tændte mig var tegningerne. Jeg var vant til Asterix, Tin Tin, Smølferne osv. De eneste “realistisk” tegnede serier, jeg ellers havde set var Fantomet, Rip Kirby og hvad der ellers var i de store Comics bøger. Da jeg så stødte på Batman og Grønne Pil/ Grønne lygten af Neal Adams, Hulk af Herb Trimpe, Atom af Gil Kane etc. Ja så var jeg solgt. Den måde siderne var bygget op på, måderne figurerne var tegnet på. Det var fantastisk. Jeg øvede mig i ugevis på at tegne Hulks hånd, figurer med langt hår ala Conan osv. For mig var det ikke historierne i første omgang, men måden de blev tegnet på. Senere hen blev historierne lige så vigtige. Luke Cages oprør mod de hvide, Grønne Pils kamp mod narko og Strafferens hævntogt. Det var altsammen fantastisk.\nIndlæg af GoogaMooga » 14. jan 2019, 20:01\nIndlæg af Gimli » 14. jan 2019, 20:46\nBerti Stravonsky skrev: Nå, vi har været der før. Det der med jeres superhelte...\nIndlæg af Berti Stravonsky » 14. jan 2019, 21:00\nIndlæg af Robin » 14. jan 2019, 22:08\nhttp://dansketegneserieskabere.dk/debat ... superhelte\nIndlæg af Gimli » 14. jan 2019, 22:31\nRobin skrev: Og så var der dennehersens tråd:\nIndlæg af Karl-E. » 15. jan 2019, 07:40\nIndlæg af SMT » 15. jan 2019, 16:00\nKarl-E. skrev: Men nu har jeg kæmpet i evigheder med brormand for at få ham til at læse nogle ordentligt superheltehistorier, men snøblen nægter, som så mange andre at tage imod fornuft!\nIndlæg af D@niel » 15. jan 2019, 17:17


Wolves In The Throne Room - Primordial Arcana | Anmeldelse | Heavymetal.dk\nWolves In The Throne Room spiller koncert i Pumpehuset, København V onsdag 12. oktober 2022 .\nAnmeldelse Anmeldt 5. september 2021 af Jonathan Pichard 0 kommentarer\nCentury Media · Udkom 20. august 2021\nAtmospheric Black Metal, Folk Rock\nNår der bliver sagt ”black metal”, tænker folk oftest Norge og måske to-tre andre lande som Polen eller Sverige, og så er den kirke nedbrændt. Men det er ikke helt fair, for den nordamerikanske black metal-scene har kronede dage med bands som UADA, Panzerfaust, Ghost Bath, Panopticon, Goatwhore, og så – naturligvis – Wolves in the Throne Room. Ingen af disse bands er decideret nye, men den amerikanske black metal-scene er først nu ved at få den opmærksomhed og anerkendelse, som den absolut har krav på. Primordial Arcana er bandets syvende album, og stilen er fortsat atmosfærisk black metal med fokus på naturen og dens mange aspekter – så find den lodne sweater og de gode vandrestøvler frem, for nu skal vi i skoven!\nDen amerikanske trio har alle dage spillet en særdeles lettilgængelig form for black metal. Man fristes næsten til at sige, det er en ”light”-version af genren. Der er masser af lange, atmosfæriske og episke passager, som kunne være taget ud af soundtracket til ”Vikings” eller ”Game of Thrones”. Så når det kommer til at bygge en storslået stemning op, ved Wolves in The Throne Room udmærket, hvordan man gør det. Spørgsmålet er bare, om de ved, hvordan man gør andet? For når hvert nummer skal have episke passager, så bliver slutresultatet det modsatte. Hvert nummer arbejder ud fra den samme formel og består cirka af 50 % black, og 50 % trylle-rylle-skovmusik med lejrbålsinstrumenter og dyrelyde. Det fungerer egentligt fint, men det bliver hurtigt ensformigt og dybt forudsigeligt.\nBandets styrke bliver derfor også deres svaghed, for deres atmosfæriske elementer er så overbevisende, at man konstant ender med at zone ud og derfor taber fokus. Jeg var nødt til at høre numrene igen og igen for at kunne danne mig et overblik over de enkelte numre samt få et overblik over hele albummet. Måske Primordial Arcana ville fungere bedre, hvis man lyttede, alt imens man gik igennem en dunkel nåleskov en mørk og kold efterårsaften? For musikken kan da absolut noget, og de lange, melodiske og atmosfæriske passager er da både effektive og smukke, men ens lænestol er simpelthen bare ikke det rette klima til musikken. Det er musik, der kræver, at ens andre sanser også kommer i spil.\n”Masters of Rain and Storm”, “Primal Chasm (Gift of Fire) og “Mountain Magick” er dog alle udmærkede numre og eksempler på, at det – til tider – lykkes bandet at mixe sine to verdener. Her bliver skovlydene aldrig for dominerende, og samtidig giver metaldelen plads til skovens dybe, stille ro. I den helt anden grøft har vi dog et nummer som ”Eostre”, som blot er lyden af en rindende bæk og et keyboard, der plimrer – novra!\nGå nu hjem, Miraculix\nAtmosfærisk black metal er ikke just noget nyt koncept, og der findes allerede utallige bands, der elsker at boltre sig i den genre. Spørgsmålet er derfor, om Wolves in the Throne Room tilføjer scenen noget nyt med Primordial Arcana? Nej, må være det ærlige svar. Nok har deres druide-metal en hel del charme, men for hver god ide er der en tilsvarende dårlig på albummet. Resultatet er derfor en halvkedelig og letfordøjelig omgang skovmuzak, der hverken er fugl eller fisk.\nHvis du synes om Wolves In The Throne Room, kan du måske også lide Solbrud. Læs også vores anmeldelse af Solbrud - Levende I Brønshøj Vandtårn:\nMere Wolves In The Throne Room\nWolves in the Throne Room: Første single er nu parat


Navneløs | Regnsky\nTag: Navneløs (1 indlæg)\n© Stephanie Staal\nSommerlandet åbner kulturerne. På en af Festivaldanmarks i størrelsen mindre, men i kvalitetstanken absolut store spillere, Musik I Lejet, er både generationernes og kunstens kulturer åbne for interaktion med hinanden.\nPlaceret på Tisvildeleje Strand, bedre kendt som paradiset for enden af Hovedgaden – sommerresidensens promenade for kunstnere og deres familiære eller professionelle vedhæng – griber den i år fem år gamle festival uhøjtideligt ind i traditionerne: Den bringer champagnen fra sommerhuset med havudsigt ud i klitterne mellem festivalplads og vandkant. Den forener debuterende bands med et eftermiddagspublikum på både deres småsøskende og bedsteforældres alder. Den tillader sig nøgenbadning og alvorsindie og festivaltoiletter og pekingandburger og nattejazz og humoristisk danserap og crowdsurfing. Til festivalen i Tisvildeleje bliver frisindet fra sommerhusejerne (68’er-generationen) udlevet på tværs af alle de følgende generationer. 65 års kulturer samlet i 5000 mennesker på Danmarks velsagtens smukkeste festival.\nAt lytte til festivalens første acts illustrerer omfavnelsen af forskelle ganske fint. På den store scenen foran den ret tomme, men flot indrettede festivalplads træder Christian Hjelm op til en halvsløj omgang poprock. Okay hyggeligt, især hvis man samtidig sludrer med festivalkompagnoner og drikker de første øl. For instrumenteringen griber sjældent ind i lytteren og teksterne på modersmålet fører ej heller tankerne ud af de sædvanlige riller, hverken i tematik eller i sprogbrug. Begge dele genbruger dansk sangskat rimelig uoriginalt, til tider kan man smile over gentagelserne. Eller bliver fortørnet derover. Any way, bandet er velspillende og Hjelm velsyngende, så helt fornærmet bliver man ikke over tomgangen. Ambitionerne peger heller ej i retning af revolution, for de kunstneriske af dem tynger kun Hjelm på de ganske få af debutalbummets sange, som ikke overraskende er holdt ude af dagens setliste. Men hvis man nu skal have så lette, bagstræberiske kulturelle kalorier kastet efter sig, er det nu okay at indtage dem på en af klodens mest billedskønne festivalpladser, hvor naturens substans helt af sig selv giver indsigt.\nDrej 180 grader og vend blikket fra hav mod skov og gå direkte fra reproduktion til kunstneriske ambitioner, til tider forløst gennem coverversioner af sangskatten. Indenfor dansksproget rockmusik er den diamentrale modsætning til Hjelm festivalens andet band, Navneløs. I teltet finder det unge band afventende vej ind i musikkens flow, som de en for en bevæger sig op på scenen. Deres alternative rock er alvorstung, nok primært på grund af præsentationen. Debutalbummet fra i år hedder Værk – i sig selv en noget ambitiøs definition selv at give lytteren som velkomst forud for dannelsen af eget indtryk – og live præsenterer bandet sig omtrent lige så stilsikkert. Kudos for det, især fordi samtlige fem medlemmer følger den høje overligger fremragende rent musikalsk, det gør de instrumentale numre til oplevelser.\nDet mest interessante ved Navneløs ligger ikke i alvorens ambitioner som en tyngende følelse. Til koncerten på Musik I Lejet når koncerten højdepunkter i vokalmelodisk stærke sange som singlen “Tænk På Et Sted” og i den ret nye coverversion af Lis Sørensens “Verden Er I Farver”. Her bliver gruppen lidt mere konkret i tekster og i melodier, og bevarer samtidig nødvendigheden. Hvor debutalbummet måske er et værk i sin sammenhæng, er disse sange fuldgyldige værker i sig selv, lidt mere appetitlige i en livekontekst end de noget abstrakte numre. Høje ambitioner er et virkelig godt udgangspunkt for at skabe musik med kunstnerisk tyngde.\nEfter Navneløs messe samlede Mont Oliver publikum foran den store scene. © Stephanie Staal\nProgrammet til Musik I Lejet tager pulsen på de bedste nye danske bands. Det gør en del mindre, danske festivaler også (foruden Lejet, Alive Festival, Den Grimmeste og Trailerpark Festival). På stort set samtlige af disse står Mont Oliver og Julias Moon et sted på plakaten. De to electropoptrioer kan måske kaldes rivaler, de slås i hvert fald om at være deres aldersgruppes darlings på P3, men derudover stopper sammenligningerne også. Mens Mont Oliver spiller lige før torsdagssolen går ned, hvor folk begynder at vugge hofterne til de mere soulede passager, er koncerten med Julias Moon nattefestens startskud. Begge bands er vokset ekstremt gennem forårets koncerter. Mont Oliver er musikalsk selvsikre, Julias Moon er som performere børnekoncerter værdige. Publikum sluger selvsagt de to bands råt, begge optrædener emmer af kvalitetsunderholdning.\nMarvelous Mosell © Stephanie Staal\nTo dage efter spiller festivalens scoop på den lille Skovscene. Marvelous Mosell er et fænomen. Ikke blot fordi han danser vildere end alle andre. Han er forrygende sjov, en entertainer, både alene og i pingpong med den musikalske bagmand Tue Track. På festens tredjedag får han tempoet op under hits som de hysterisk morsomme og rimeligt komiske “Jeg Var Blevet Syg” og “Den Bedste Danser”. At andre festivaler ikke har set, at Marvelous Mosell faktisk kører sit flow pro nok til scenerne er sært. At han har ramt publikum allerede er det ikke. Thumbs up til Lejet!\nStrandscenen © Stephanie Staal\nMarvelous, Julias Moon og Mont Oliver hiver i sagens natur et yngre publikum til scenerne. Derfor er bookinger som Choir of Young Believers og When Saints Go Machine essentielle for festivalens ånd. Musik I Lejet er ikke en showcasefestival for nye bands, men en helhedsoplevelse. For familien, for ungdommen, for Tisvildebeboere. Med de mere etablerede artister samler festivalen alle aldersgrupper foran Strandscenen i solnedgangen.\nChoir of Young Believers © Stephanie Staal\nForståeligt nok. Det er umuligt ikke at elske Choir Of Young Believers. Med deres fantastiske ro og sangene i frigørende kontrol, er det så sindssygt smukt, når himlen over horisonten midtvejs gennem koncerten antager en rosa skygge og svæveflyet cirkler over pladsen med sin røde lampe. Og musikken afventende, med omkvædet glidende ind, aldrig fremhævet som ekstraordinært for verset, med de umærkelige overgange flyder mig umærkeligt ind i musikkens trance. Ikke til en stilstand. Til en selvfølgelig bevægelse mellem sindsstemninger. Det lette i “Patricias Thirst”, det uforklarligt tyngende i visse af “Paralyze” stykker. I selskab med Jannis Makrigiannis nok følelsesmæssigt besværede, men musikalsk ubesværede vokal. Og mine bedste festivalvenner.\nDerefter går turen enten til Strandteltets fest eller hjem. Førstnævnte fortsætter indtil solen er oppe – I Tisvilde cykler man, og hvis du foretrækker lys til cykelturen, må du nyde festen indtil da. Lørdag med eksempelvis Reptile Youth. Det var overraskende intelligent rent musikalsk og så vild en fest her:\nReptile Youth © Stephanie Staal\nEller med djs som Kenton Slash Demon. De spillede blandt andet godt den her, og gjorde mig ret lykkelig, da jeg vendte mig og solopgangen netop gjorde himlen lyserød:\nOg slutte årets smukkeste festival af ved at fejre fællesskabskulturen sådan her:\nNøgenbadning © Stephanie Staal\nChoir Of Young BelieversChristian HjelmJulias MoonMarvelous MosellMont OliverMusik I LejetNavneløsReptile Youth


Kongegaarden - Kulturarv - Slagelse Kommune\nFilm om kulturarven\nBropillen Carl Petter\nGamle bygningers historie bliver mere interessant, når årstal kobles med viden om personer, der har været forbi.\nSlagelse Kommune byder som bekendt på mange herregårde, godser og også Kongegaarden i Korsør.\nDen bemærkelsesværdige bygning går tilbage til 1761, hvor den blev bygget i borgerlig rokokostil af handelsmanden Rasmus Langeland.\nStore Værtshusgaard, som gården hed oprindeligt, var et gæstgiveri for de kongelige, adelen og finere rejsende, der ventede på godt vejr, så de kunne sejle over Storebælt.\nKongegaarden var også Rasmus Langes købmandsgård. Han var en af byens og egnens største handelsmænd.\nKærlighed og konspirationer\nBlandt de prominente gæster, som også spiller en stor rolle i Danmarkshistorien, var Christian VII, som spiste middag og overnattede i Kongegaarden i 1767.\nHans dronning Caroline Mathilde boede også i Kongegaarden i 1771 sammen med sin elsker Struensee, som var en del af hendes hofstab. Struensee var da på toppen af sin magt i kongens tjeneste. Året efter blev Dronningen landsforvist til byen Celle i Tyskland og Struensee blev halshugget.\nDen internationalt kendte digter Jens Baggesen, som er født i Korsør, mødte som barn dronning Caroline Mathilde og beskrev oplevelsen sådan her:\n”Om jeg ikke allerede da var blændet, så blev jeg det da den aldeles uventede lykke vederfaredes os: at se dronningen selv lige nær ved! […] Jeg må have sagt noget påfaldende, for hun løftede mig leende op (hvad let var, for jeg var svag og lille) og – oh himmel! I al evighed glemmer jeg det aldrig – endnu brænder erindringen efter et halvt århundrede – hun kyssede mig! Men dette kys afgjorde den hele følgende 50-årige historie af mit liv.“.\nFauner og fortælleglæde\nI Kongegaardens fornemme vestibule, der er beklædt med mørke træpaneler, kan man se en træfrise med ejerne fra 1761 og frem til midten af 1900 tallet. Øverste på panelet står alle navnene skrevet samt de håndværksmestrer, der medvirkede ved den første restaurering af huset i 1901.\nIndvendig er bygningen udsmykket af den anerkendte maler og billedhugger Marius Hammann (1879-1936). Det var den daværende ejer, fabrikant Thorvald Pedersen, der engagerede kunstneren til at dekorere det smukke rokokohus.\nNår man retter blikket op over træpanelerne, ser man Hammanns malede frise med dansende fauner i pompejansk stil.\nI det tilstødende herreværelse og kabinettet hang Hammanns såkaldte gobeliner. De var malede og havde en gennemarbejdet figurtegning og detaljerigdom, der rummer fortælleglæde og humor.\nHammann blev kendt som en dygtig kolorist blandt generationen af modernister i begyndelsen af det tyvende århundrede.\nRegionalt center for kunst og musik\nI begyndelsen af 1980’erne var Kongegaarden tæt på totalt at forfalde men blev reddet i sidste øjeblik. Korsør Kommune og Foreningen Kongegaarden fik i fællesskab indrettet ejendommen til et Regionalt center for kunst og musik i 1992.\nI 1993 overdrog man ejendommen til Kongegaardsfonden og i dag er stedet omdrejningspunkt for Foreningen Kongegaarden, Korsør Kunstforening samt Korsør Koncerterne.\nI underetagen er den tyskfødte kunstner Harald Isensteins (1898 -1980) kunstsamling på over 7000 værker. Samlingen blev foræret til kommunen i 1994 og ejes i dag af Slagelse Kommune. I 1997 færdiggjorde Fonden to friboliger til en kunstner og til en musiker.\nFakta om Kongegaarden\nKongegården er fra 1761\nHed dengang ’Store Værtshusgaard’.\nOpført af handelsmanden Rasmus Langeland.\nKongegården er offentlig tilgængelig.\nKongegaarden (nyt vindue)\nSiden er sidst opdateret 25. juni 2018\nIndtast din e-mail for at abonnere på siden “Kongegaarden”. Når der sker ændringer på siden, får du besked via mail.\nGørtlergade 4 4200 Slagelse\nTlf.: 58 57 36 00\nMan-, tirs-, onsdag: kl. 9.00-16.00\nLæs højt Sitemap Databeskyttelse Slagelse Kommune\nPrintet fra kulturarv.slagelse.dk mandag, 16 september 2019\t02:21.\nOphavsretten tilhører Slagelse Kommune. Informationerne må alene bruges til egen og ikke kommerciel brug. Siden kan findes på adressen https://kulturarv.slagelse.dk/din-kulturarv/kongegaarden


Brandtomt: Huset hvor brandmand var ved at dø - Avisen.dk\nBrandtomt: Huset hvor brandmand var ved at dø\nI juni var en københavnsk brandmand få øjeblikke fra at dø i dette svenske øvelseshus. Da kollegerne fandt ham, var han alene - kollapset og krampende. Hverken makkeren eller instruktøren havde sørget for at redde ham ud. Se ulykkesstedet her.\n11. september 2012 18:34\nPå trappeafsatsen lå en Københavnsk Brandmand den 14. juni bevidstløs, mens hans kollegaer kæmpede med at nedkøle hans krop med vand fra deres brandslanger. Klaus Lange\nAlle på nær en kom ud. Man fandt man manden, hvis hænder holdt krampeagtigt fast i et gelænder inde i bygningen bag den gule containerbygning. Klaus Lange\nTo måneder før - den 19. april - varmekollapsede en anden danske brandmand under samme øvelser. Han fik førstehjælp oppe på jerntrappen og kom også på hospitalet. Klaus Lange\nDet er sjældent, man har disse ulykker i Sverige. ”Det er meget usædvanligt, det er bestemt ikke noget, der sker ofte. Sikkerheden er meget høj, og vi gennemgår huset for brister og fejl hver uge," siger Jan-Inge Lindh, der er ansvarlig for den tekniske side af anlægget. Klaus Lange\nJan-Inge Lindh var tilstede ved begge ulykker. Han havde fyret med 10 paller træ inden øvelsen den 14. juni. Klaus Lange\nTil at starte ilden bruger Jan-Inge Lindh fem liter Biodiesel 120 - rapsolie. Klaus Lange


Hos El Viejo Mexico i Indre By får du en madoplevelse udover det sædvanlige, som du bare ikke må glip af! De velsmagende mexikanske retter er af bl.a. Børsen blevet kåret til den bedste mexikanske restaurant i København. Book hér og få rabat på hele regningen i aften!\nCentralt placeret på Store Kongensgade blot 2 minutters gang fra Kongens Nytorv, ligger El Viejo Mexico. Lige rundt om hjørnet finder du også Strøget, Nyhavn og det Det Kgl. Teater, hvilket gør restauranten til det perfekte pitstop efter en shopping og sightseeing dag i Københavns gader.\nEl Viejo Mexico er en charmerende og autentisk indrettet restaurant, hvor den mexikanske kultur tydeligt er repræsenteret. Restauranten er indrettet med skulpturer, håndmalerede masker og malerier, som symboliserer guder fra de mange forskellige kulturer og civilisationer i Mexico. I sommermånederne kan du nyde maden under solens stråler på deres udendørs servering.\nDe høflige og opmærksomme tjenere, gør dit besøg hos El Viejo uforglemmelig. Under hele dit besøg forkæler de dig og sørger for, at du aldrig mangler noget.\nEl Viejo Mexico er en mexicansk delikatesse restaurant, der har eksisteret under samme ejer i 20 år. Restauranten er kendt for sine mange velsmagende retter, der tager udgangspunkt i det klassiske mexicanske køkken og den sydamerikanske madkultur.\nRåvarerne er altid af højeste kvalitet og maden tilberedes efter mexikanske opskrifter, der tilsættes et dansk pust. Kokkene sætter en stor ære i at anrette maden, så den både er en fryd for smagsløgene og øjnene med de flotte farver i fokus.\nPå menukortet finder du retter, som f.eks. Chimichangas, fajitas og burritos. Til at slukke tørsten kan du fuldende din middag med en god drink eller et glas vin fra det nøje udvalgte vinkort, der er tilpasset menukortet.\nEl Viejo Mexico er en storfavorit både blandt nye og gamle gæster samt madanmeldere.\nI 2014, 2015, 2016 & 2017 er restauranten blevet kåret som vinderen af Tripadvisors pris, "Certificate of Excellence", samt har Børsen kåret restauranten til den bedste Mexikanske restaurant i Indre By og hos Jyllands-posten har de fået 4 stjerner.\nTuesday to Wednesday: 17:00 - 23:00


Tork og Hest - Den Onde Troldmand af Louis Jensen | Køb bogen hos Dagens Bog\nForsideBørne- og billedbøgerTork og Hest – Den Onde Troldmand\nTork og Hest – Den Onde Troldmand\nTORK OG HEST – DEN ONDE TROLDMAND er historien om en eventyrlysten dreng, der hedder Tork, og en godmodig og klog hest, der hedder Hest.\nSprudlende sprød tekst af Louis Jensen, kongenialt illustreret af Pia Halse.\nFemte bog i serien, hvor hver enkelt kan læses selvstændigt. Tidligere er udkommet Tork og Hest; Tork og Hest – Den store blyant; Tork og Hest – På nye eventyr samt Tork og Hest – Den porcelæne danserinde.\nVis mindre... ”Tork og Hest er en stor gave, der vækker glæde, fantasi og kærlighed” Damian Arguimbau, Weekendavisen\nFemte ... Vis mere\nVarenummer (SKU): 9788771512809 Kategori: Børne- og billedbøger\nVær den første til at anbefale “Tork og Hest – Den Onde Troldmand” Annuller svar


Danske erfaringer med sprogindsatser. Status og fremtidige udfordringer Syddansk Universitet/CfB 19. januar PDF\nDownload "Danske erfaringer med sprogindsatser. Status og fremtidige udfordringer Syddansk Universitet/CfB 19. januar 2010"\n1 Danske erfaringer med sprogindsatser: Status og fremtidige udfordringer Syddansk Universitet/CfB 19. januar 2010 Hans Månsson, Kompetenceenheden for logopædi Lena Basse, Kompetenceenheden for logopædi Danske erfaringer med sprogindsatser: 2 Danske erfaringer med sprogindsatser Side 3 1\n2 Danske erfaringer med sprogindsatser 4 FIRE FORSKNINGSPROJEKTER I REGI AF KOMPETENCEENHEDEN FOR LOGOPÆDI (KLOG), UCC: 1. Sprogtilegnelse i grunduddannelserne (NVL) 2. Pædagogers kompetenceudvikling ved videreuddannelse om sprogtilegnelse (NVL) 3. Børns sprogtilegnelse i tværprofessionelt og fagligt perspektiv (NVL) 4. Pædagogers uddannelsesbaggrund og pædagogisk praksis i dagtilbud (GLOBAL) 5 1. Sprogtilegnelse i grunduddannelserne ( ) Undersøgelsens hovedkonklusion er, at meget få af lærerne på pædagoguddannelsesstederne, der underviser kommende pædagoger i forhold til børns sprogtilegnelse, selv har modtaget formel undervisning inden for de grundlæggende områder relateret til børns sprogtilegnelse. I forlængelse heraf antages det, at det samme gælder for en stor del af de pædagoger, der på nuværende tidspunkt arbejder i dagtilbud. 6 2\n3 1. Sprogtilegnelse i grunduddannelserne ( ) Undersøgelsen peger på et betydeligt efteruddannelsesbehov hos undervisere på landets professionshøjskoler inden for næsten alle aspekter af børns sprogtilegnelse. Blandt underviserne på pædagoguddannelsesstederne udtrykkes der især ønsker om efteruddannelse inden for beskrivelse, vurdering, evaluering og dokumentation af børns sproglige udvikling. Side 7 1. Sprogtilegnelse i grunduddannelserne ( ) Undersøgelsen peger endvidere på et behov for efter og videreuddannelse af personalet i dagtilbud mht. planlægning, gennemførelse og evaluering af sprogarbejdet med børn. Efter og videreuddannelse af pædagoger vil være afgørende for, at de mange nye fordringer om sprogvurderinger og sprogindsatser i regi af dagtilbuddene vil slå igennem. Sprogvejlederuddannelsen er et eksempel på et videreuddannelsestilbud, der lever op til dette behov. Projektets hjemmeside: videnomlaesning.dk/55.aspx 8 2. Pædagogers kompetenceudvikling ved videreuddannelse om sprogtilegnelse ( ) Undersøgelse af effekten af gennemførelse af sprogvejlederuddannelsen i Ringsted kommune med deltagelse af alle dagtilbud i kommunen. Undersøgelsen fokuserer særligt på, hvilken betydning pædagogers kompetenceudvikling og videreuddannelse har på relationen mellem: pædagog og barn pædagoger indbyrdes og pædagog pædagog og forældre 9 3\n4 2. Pædagogers kompetenceudvikling ved videreuddannelse om sprogtilegnelse ( ) Metode: Forundersøgelse inden uddannelsens start (forår 08). Efterundersøgelse 1 umiddelbart efter uddannelsens gennemførelse (forår 09). Efterundersøgelse 2 godt ½ år efter uddannelsens gennemførelse (ultimo 09). Citat fra seneste rapport: Jeg ser nu på børnene (og ikke kun på deres sprog) med andre øjne. Jeg lægger mærke til meget mere og praktisk kan jeg sætte ord på. Projektets hjemmeside: videnomlaesning.dk/80.aspx Pædagogers uddannelsesbaggrund og pædagogisk praksis i dagtilbud ( ) Forskningsspørgsmål: Hvordan påvirker grund, efter og videreuddannelse pædagogers viden om og forståelse af børns sprogtilegnelse og: Hvilken betydning har pædagogers uddannelsesbaggrund for arbejdet med børns sprog i dagtilbud med særlig fokus på relationer? Pædagogers uddannelsesbaggrund og pædagogisk praksis i dagtilbud ( ) Projektet gennemføres i samarbejde med: 3 pædagoguddannelsessteder i regi af UCC. 4 kommuner (Rudersdal, Tårnby, Køge og Ringsted), der alle har gennemført eller er i færd med at gennemføre en sprogvejlederuddannelse. 12 4\n5 3. Børns sprogtilegnelse i tværprofessionelt og fagligt perspektiv Det tværfaglige samarbejde om børns sprog og 3 års sprogvurdering To dele af undersøgelsen Spørgeskemaundersøgelse, forår 2009 Casestudie i Gladsaxe og Nyborg kommuner, efterår 2009 Spørgeskemaundersøgelsen Formål: at belyse samarbejdet mellem pædagoger, tale hørekonsulenter og forældre i forhold til det opfølgende sprogarbejde i forbindelse med 3 års sprogvurdering samt at belyse forskellige faktorer i dette samarbejde. Design: Spørgeskema rettet til den sprogansvarlige person i alle børnehaver i 30 kommuner, der alle anvender Sprogvurderingsmateriale til 3 årige Undersøgelsen omfatter 1086 institutioner i 30 kommuner Undersøgelsens svarprocent er 61,9 % Casestudie Formål at belyse erfaringer om samarbejdet om sprogvurderinger og det opfølgende sprogarbejde samt at afdække parametre i samarbejdet, der opleves at give enten kvalitet eller udfordringer for de involverede parter Design Beskrivelse af kommunens organisering og erfaringer med sprogvurdering Gruppeinterviews med pædagoger og tale hørekonsulenter Gruppeinterviews med forældre til børn, der er vurderet til særlig indsats 5\n6 4 perspektiver fra undersøgelsen Vurderinger af samarbejdet Fokuseret indsats en ny brudflade i samarbejdet Opkvalificeringsbehov Forældreperspektiver på samarbejdet Vurdering af samarbejdet mellem pædagoger og tale hørekonsulenter Et stort flertal af pædagogerne i spørgeskemaundersøgelsen vurderer samarbejdet med tale hørekonsulenterne positivt Således svarer 88,2 %, at de er meget enig eller enig i at samarbejdet om det enkelte barn fungerer godt. 83,1 % svarer meget enigeellerenigei, eller i, at der er etableret gode samarbejdsformer mellem pædagoger og tale hørekonsulenterne. Samtidig svarer 42,7 % at de er meget enige eller enige i, at de ønsker sig et tættere samarbejde med talehørekonsulenten. Vurdering af samarbejdet i interviews Samarbejdet mellem pædagoger og tale hørekonsulenter bliver i begge casekommuner karakteriseret som velfungerende og uformelt (ikke faste procedurer, ikke faste møder, uformelle samtaler og vejledning efter behov) Kvaliteten i samarbejdet vurderes at ligge i løbende udveksling om børnene og sprogtiltagene Relationen mellem pædagog og tale hørekonsulenten fremstår her som en vigtig faktor for det gode samarbejde. Kvaliteten i samarbejdet er derfor afhængig af frekvensen af børn, der modtager talepædagogisk bistand. 6\n7 Et notabene fra rapporten Man bør nok notere sig, at fastetablerede procedurer og samarbejdsformer endnu ikke kan forventes i alle institutioner alene af den grund, at nogle institutioner ganske enkelt har et meget spinkelt erfaringsgrundlag (få børn der tilbydes særlig indsats). Dette bekræftes af både pædagoger og talehørekonsulenter i interviews samt af opgørelser fra de to casekommuner. Faktorer for et godt samarbejde om børns sprog 1) Institutionens organisering og prioritering af samarbejdet ledelsesforhold og organisering af tid/opgaver arbejdsmoral og interesse for sprogområdet 2) Kommunens overordnede d retningslinjer og udmeldinger om arbejdet med sprogvurderinger. Klare retningslinjer opleves at legitimere sprogpædagogens arbejde over for kollegaer 3) Ydre faktorer: Social belastning, forældreressourcer, børn med tosprogsbaggrund Faktorer for et godt samarbejde om børns sprog 4) Sprogvurderingsmateriale til 3 årige Både pædagoger og tale hørekonsulenter vurderer i interviewene, at materialet styrker samarbejdet. Materialet styrker pædagogerne i deres vurderinger af børns sprog faglig sikkerhed. Mere præcis viden om børns sprog Mere præcis vurdering af barnets sprog Den styrkede faglige sikkerhed styrker også pædagogen i samarbejdet med forældrene 7\n8 Hvem bør sprogvurderes? ifølge interviews Pædagoger og tale hørekonsulenter udtrykker en dobbelthed: Der er børn, som man ved, at man ikke behøver at sprogvurdere Man ved hvilke børn, der i sprogvurderingen vil blive vurderet til særlig indsats Sprogvurderingerne afdækker sprogmangler, som ellers var usynlige Sprogvurderingerne afdækker sprogmangler tidligere end man ellers ville have fundet dem Sprogvurderingerne viser specifikke sprogområder, hvor barnet har brug for støtte også for nogle børn, der er vurderet til generel indsats. Fokuseret indsats en ny brudflade i samarbejdet 49,8% af institutionerne oplyser, at de har børn, der er vurderet til fokuseret indsats, og som modtager talepædagogisk bistand Jf. Sprogvurderingsmateriale til 3 årige: Generel indsats (85 % af børnene forventes at placere sig her) Fokuseret indsats (10 15 % af børnene forventes at placere sig her) Særlig indsats (5 % af børnene forventes at placere sig her) Fokuseret indsats en ny brudflade i samarbejdet Nye/udvidede samarbejdsformer: I interviewene oplyser tale hørekonsulenterne, at de løbende vejleder om børn, der er vurderet til fokuseret indsats Fokuseret indsatsdrøftesdrøftes konsultativt og anonymt for de enkelte børn ligesom man vejleder om sprogarbejdet i institutionens sproggrupper 8\n9 Behov for opkvalificering I spørgeskemaundersøgelsen peger pædagogerne på følgende opkvalificeringsbehov: Sprogproblemer (47,3 %) Sprogstimulering i (anvendt dtbredt om opfølgende sprogarbejde) (41,2 %) Sproglig udvikling (33,4 %) Tosprogede børn (26,8 %) Forældresamarbejdet (20,7 %) Behov for opkvalificering Spørgeskemaundersøgelsen peger på, at børn med sprogproblemer er et område, hvor pædagoger møder udfordringer. Spørgeskemaundersøgelsen indikerer, at pædagoger nogen steder tildeles ansvar på et område (sproglige vanskeligheder), hvor de netop efterspørger opkvalificering. Behov for opkvalificering casekommunerne Sprogpædagogerne i interviews udtrykker samlet, at de føler sig godt klædt på til at varetage sprogområdet og vejlederrollen. Man har i casekommunerne fastholdt et meget klart fagskel. Man betoner vigtigheden af, at tale hørekonsulenterne varetager undervisning af børn med sprogproblemer. Samtidig påpeger pædagogerne i begge kommuner, at der er behov for, at flere opkvalificeres på sprogområdet. 9\n10 Behov for opkvalificering casekommunerne Pædagogerne i interviews peger på, at metoder og materialer i sprogarbejdet er et område, hvor samarbejdet med tale hørekonsulenter kan udvides, og hvor man efterspørger ny viden. (jf. spørgeskemaundersøgelsen, hvor 41,2 % peger på opkvalificering i forhold til sprogstimulering. Samarbejdet mellem forældre og sprogpædagoger I såvel spørgeskemaundersøgelsen og interviews vurderer pædagogerne, at samarbejdet med forældrene om sprogvurdering og sprogindsats fungerer godt. 86,9 % vurderer samarbejdet med forældrene positivt (Viharet godt og tæt samarbejde med forældrene om det enkelte barn under fokuseret indsats og særlig indsats). 74,4 % oplyser, at: Vi har gode erfaringer med at inddrage forældrene aktivt i det opfølgende sprogarbejde, fokuseret indsats Samarbejdet mellem forældre og sprogpædagog Forældrene i interviewene vurderer også samarbejdet positivt sprogindsatsen har for de fleste betydet øget kontakt og en tættere relation til sprogpædagogen. Alle forældre karakteriserer samarbejdet mellem forældre og sprogpædagog g gsom meget uformelt. uo Samarbejdet foregår typisk ad hoc, gennem daglig kontakt i overleveringssituationer. Forældre peger på behovet for at blive vejledt yderligere i forhold til at støtte deres barns sprog i hverdagen. (Gælder dog ikke forældre der har været i længerevarende talepædagogisk forløb med deres barn) 10\n11 Samarbejdet med forældrene Samtlige forældre peger således på et ønske om meget konkret vejledning i materialer og metoder Forældre formulerer desuden ønske om at kunne låne materialer og bøger for derved at styrke sproget i dagligdagen bedst muligt at lette det daglige pres på forældrene Samarbejdet med forældrene Opmærksomhedspunkter: Forældrene har ikke noget klart billede af, hvad der foregår i sproggruppen i institutionen. Forældrene ønsker, at være bedre informeret om det opfølgende sprogarbejde i institutionen og om evalueringen af sprogindsatsen. Forældrene ønsker sig mere sparring for eksempel gennem informationsmøder og grupper med udveksling med andre forældre. Sproget i hverdagen Forældrene fortæller, at sprogindsatsen i hjemmet kan være en stor belastning, der præger samværet med barnet i retning af træningsbetonede situationer Dette peger på, at vejledning om gode samværs og kommunikationsformer i hjemmet kan være et kardinalpunkt i vejledningen af forældre om opfølgende sprogindsats. Hvordan kan forældre sprogstimulere uden at samværet med barnet bliver anstrengt og øvelsespræget 11\n12 Afrunding Undersøgelsen peger på: Der kan sættes fokus på fokuseret indsats hvordan følges der op på fokuseret indsats? Er der behov for mere systematisk evaluering? Der kan lokalt sættes fokus på opkvalificering. Er de nye opgaver som sprogpædagoger varetager fulgt op med faglig opkvalificering? Der kan sættes fokus på forældresamarbejdet hvad er god vejledning af forældre på sprogområdet? Rapporten publiceres på Nationalt Videncenter for Læsnings hjemmeside i februar Delrapporten (Spørgeskemaundersøgelsen) findes på Danske erfaringer med sprogindsatser: status og fremtidige udfordringer 12\nBørne- og Undervisningsudvalget 2013-14 BUU Alm.del Bilag 210 Offentligt Inklusion i dagtilbud Kortlægning af arbejdet med inklusion i daginstitutioner og dagpleje Inklusion i dagtilbud Kortlægning af


Stjerne dræbt i Paris – Ekstra Bladet\n19. mar. 2022 kl. 19:13\nStjerne dræbt i Paris\nDen argentinske rugbystjerne Federico Martín Aramburú blev lørdag slået ihjel i Paris, da han var på vej hjem fra en bytur\nFederico Martín Aramburú døde lørdag morgen af skudsår efter en batalje i nattelivet. Foto: Paul Ellis/AFP/Ritzau Scanpix\nDen internationale rugby-verden er blevet en stjerne fattigere.\nLørdag morgen blev den tidligere argentinske landsholdsspiller Federico Martín Aramburú nemlig slået ihjel, da han kort efter kl. 6 forlod en bar på Boulevard Saint-Germain i Mabillon-distriktet mellem Notre Dame og Luxembourg-haven.\nIfølge flere franske medier var 42-årige Aramburú sammen med sin tidligere holdkammerat og nuværende forretningpartner, Shaun Hegarty. De to spiste en burger på vej hjem fra en bytur, da de kom op at toppes med to andre mænd.\nParterne blev dog skilt, og Aramburú og Hegarty forlod baren for at gå hjem til deres hotel.\nMen de to andre vendte tilbage i en bil, hvorfra de affyrede flere skud mod de to tidligere rugbyspillere.\nMens Hegarty ikke blev ramt, døde Aramburú af sine skudsår.\nDe to tidligere rugbyspillere skulle sammen have set kampen mellem Frankrig og England på Stade de France lørdag aften.\nBegge har en fortid i fransk rugby og driver i dag et event- og rejsebureau i den sydfranske by Biarritz, hvor de også har spillet.\nFederico Martín Aramburú har spillet 22 landskampe for Argentina, mens han to gange blev fransk mester med Biarritz Olympique i 2005 og 2006, inden han fortsatte sin karriere i Perpignac og Dax, inden han tog til Glasgow og til sidst vendte hjem til Argentina.\nFransk politi har indtil videre ikke formået at pågribe de to formodede gerningsmænd.\nHun var blandt\nat tale med ham